Margita Predić-Nušić
<s>Margita Gita Predić—Nušić (Priština 28. april 1896 — Beograd, 1970), pozorišni delatnik.</s><s>Ćerka je Branislava Nušića znamenitog srpskog književnika i komediografa.</s>

<s>Biografija 
Margita Predić je rođena u Prištini 28. aprila 1896. godine, kao Margita Nušić, od oca Branislava Nušića i majke Darinke, rođene Đorđević.</s><s>Školovala se u Vojvodini i Beogradu.</s>

<s>Školovanje 
Studirala je vajarstvo i primenjenu umetnost u Beogradu, Pragu i Zagrebu.</s><s>Ratne 1915. godine u Skoplju, se udala za Milivoja Mimu Predića (1885—1957), dramskog pisca i dramaturga.</s><s>Na svadbu je sa fronta, uz dozvolu, došao njen brat Strahinja Ban i nakon slavlja se odmah vratio nazad.</s>

<s>Uskoro nakon toga je stigla tužna vest da je Strahinja (1896—1915) 12. oktobra preminuo od posledica teške rane.</s><s>Očajni otac zbog bola za sinom jedincem nekoliko dana nije izlazio iz kuće, ali je uprkos tome organizovao pomoć masi izbeglica koje su stalno stizale u Skoplje.</s><s>Poslednjim i prepunim vozom, 20. oktobra 1915. godine tužni mladenci sa ocem, majkom i dedom Đorđem napuštaju Skoplje i stižu u Prištinu.</s>

<s>Preživela je potom dramu albanskih planina, te se iz Drača prebacila u Marsej, pa u Pariz, gde je završila Školu primenjene umetnosti.</s><s>Nakon rata se vratila u Beograd, gde je osnovala svoju privatnu školu dekorativnih umetnosti.</s>

<s>Preminula je u Beogradu 1970. godine.</s>

<s>Kulturno delovanje 
Ključni događaj u njenom kulturnom delovanju bilo je osnivanje pozorišta pozorišta „Boško Buha” koje je 1950. godine zajedno sa Đurinkom Marković osnovala.</s><s>Godine 1956. poklonila je Muzeju grada Beograda očevu zaostavštinu, koja je sadržala 492 predmeta.</s><s>Legat je obuhvatao radnu sobu, pribor za pisanje, karikature, knjige, dokumenta i fotografije.</s><s>Uz kostimografkinju Milicu Babić, suprugu Ive Andrića, smatra se jednom od najzaslužnijih žena na polju promocije primenjene umetnosti u Srbiji.</s><s>One su pripadale tada nadolazećem talasu mladih žena obrazovanih u Evropi koje su želele da promovišu bavljenje primenjenom umetnošću kao profesijom.</s>

<s>Vidi još 
 Dijapazon — Gita Predić-Nušić</s>

<s>Reference</s>

<s>Literatura</s>

<s>Spoljašnje veze</s>

<s>Srpske filmske glumice
Jugoslavenske filmske glumice
Biografije, Priština</s>

